Հրեշտակ քրոջ համար

«Հրեշտակ քրոջ համար» (), ամերիկուհի գրող Ջոդի Փիքոլթի վեպը, որը հրատարակվել է 2004 թվականին։ Ստեղծագործությունը պատմում է 13 տարեկան Աննայի մասին, որը դատի է տվել իր ծնողներին, որպեսզի ստանա բժշկական էմանսիպացիա։

Ստեղծման պատմությունը 
Առաջին անգամ վեպի գաղափարը Փիքոլթի մոտ հայտնվել է իր նախորդ՝ «Երկրորդ հայացք» ստեղծագործությունը գրելու ժամանակ։ Նա լսել էր մի ամուսնական զույգի մասին, որը որդի էր ունեցել, որպեսզի ծանր լեյկեմիայով տառապող իրենց դստերը եղբոր պորտալարային արյան բջիջների փոխներարկում կատարի։

Փիքոլթն իր պաշտոնական կայքում ասում է, որ գրել է վեպը այդ պատմության ազդեցության տակ։ Նրան տանջում էր այն հարցը, թե ինչ է զգում այն երեխան, որը ծնվել է իր ազգականին փրկելու համար։ Հաջորդ խնդիրը, որի մասին խոսվում է գրքում, բժշկական նպատակներով մարդու ցողունային բջիջների օգտագործման  և ուսումնասիրման բարոյագիտական կողմն է։

Սյուժե 

Վեպի գործողությունները տեղի են ունենում 2004 թվականին, ԱՄՆ-ի Ռոդ Այլենդ նահանգում, հորինված քաղաքում։ Աննա Ֆիցջերալդը ծնվել է այն նպատակով, որ դոնոր դառնա իր ավագ քույր Քեյթի համար, որը տառապում է լեյկեմիայով։ Աննան արդեն շատ վիրահատություններ է տարել, բայց երբ նա դառնում է տասներեք տարեկան, Քեյթին անհրաժեշտ է լինում դոնորային երիկամ։ Վիրահատությունը կարող է ծանր հետևանքներ ունենալ Աննայի առողջության համար հետագայում, ինչպես նաև օգուտ չտալ Քեյթին, և Աննան դիմում է դատարան, որ ստանա բժշկական էմանսիպացիա։

Աղջկա իրավունքները պաշտպանում է փաստաբան Քեմփբել Ալեքսանդրը։ Աննայի մայրը, ով նախկինում որպես փաստաբան է աշխատել, որոշում է ինքնուրույն պաշտպանել իր և ամուսնու շահերը։ Նա մի քանի անգամ խնդրում է աղջկան հրաժարվել հայցից, բայց Աննան չի համաձայնվում անել դա։ Շուտով ժամանակավոր խնամակալ Ջուլիա Ռոմանոյի խորհրդով աղջիկը տեղափոխվում է հրշեջային կայան, որտեղ աշխատում է իր հայրը՝ Բրայանը։ Այդ ժամանակ Աննայի և Քեյթի եղբայր Ջեսսին, ով զրկված է ծնողների ուշադրությունից, ամբողջ ժամանակն անցկացնում է տնային պայթուցիչի պատրաստման և թմրանյութեր օգտագործելու վրա։

Արդյունքում պարզվում է, որ Քեյթն էր խնդրել կրտսեր քրոջը դիմել դատարան, քանի որ չէր ցանկանում այլևս նրան տառապանք պատճառել և կարծում էր, որ մեռնելու է ամեն դեպքում։ Դատավորը որոշումը կայացնում է հօգուտ Աննայի։ Երբ Ալեքսանդրը և Աննան գնում են տուն, իրենց մեքենան մխրճվում է բեռնատարի մեջ։ Հիվանդանացում բժիշկները Սառային և Բրայանին ասում են, որ հույս չկա, որ իրենց աղջիկը կարող է կենդանի մնալ։ Այդ ժամանակ Ալեքսանդրը տալիս է իր համաձայնությունը երիկամի փոխպատվաստման համար։

Անցնում է վեց տարի։ Քեյթը գտնվում է ռեմիսիայի (հիվանդության ախտանիշների թուլացում) փուլում և պարի դասընթացներ է անցնում։ Նա ասում է, որ ամեն անգամ քույրերի տեսնելիս հիշում է Աննային։

Քննադատություն 
«Վաշինգտոն Փոստ»-ի գրախոս Քեթրին Էրային () գրել էր, որ գրքում որոշ պահեր, օրինակ՝ Ջեսսիի և Բրայանի պահվածքի հետ կապված, վստահեցնող չեն, սակայն ընդհանուր առմամբ գիրքը անվանել է «կարդալու համար կլանող» ()։

 թերթի գրախոսության մեջ գիրքը հիմնականում դրական է գնահատվել։ Քննադատի կարծիքով՝ Փիքոլթը վարպետորեն ուսումնասիրում է բարդ թեմա քաջությամբ և պարզությամբ ()։

Ամերիկայի գրադարանային ասոցացիայի կողմից հրապարակվող  թերթի գրախոս Կրիստինա Հանթլին () վեպը նկարագրում է այսպես՝ գեղեցիկ, սրտաճմլիկ, վիճաբանական և անկեղծ ()։

Էկրանավորում 
2009 թվականին ԱՄՆ-ում գիրքը էկրանավորվեց «Իմ պահապան հրեշտակը» անունով։ Ֆիլմի ռեժիսորը Նիկ Քասսավետիսն է, Աննայի դերակատարը՝ Էբիգեյլ Բրեսլինը, Սառայինը՝ Քեմերոն Դիասը, Քեյթինը՝ Սոֆյա Վասիլևան, իսկ Քեմփբելինը՝ Ալեք Բոլդուինը։

Ֆիլմում փոխվել է վերջաբանը (Աննան հաղթում է դատը, իսկ Քեյթը մահանում է), ինչը հիասթափեցնում է Փիքոլթի արվեստի երկրպագուներից շատերին։ Իսկ ինքը՝ գրողը, ասել է, որ ավելի լավ կլիներ, եթե ֆիլմում թողեին բնագրի վերջաբանը։

Ծանոթագրություններ

Արտաքին հղումներ 
 

2004 վեպեր
Ամերիկյան վեպեր
Էկրանավորված ամերիկյան վեպեր
Անգլերեն գրքեր
Անգլերեն գրականություն